**Piegādes LĪGUMS**

|  |  |
| --- | --- |
| Daugavpilī, 2015.gada 5.oktobrī |  |

 **Daugavpils pilsētas Izglītības pārvalde**, reģ.Nr.90009737220, juridiskā adrese: Saules iela 7, Daugavpils, tās vadītājas **Marinas Isupovas** personā, kura rīkojas saskaņā ar Nolikumu, no vienas puses (turpmāk – Pasūtītājs), un

 **Sabiedrība ar ierobežotu atbildību “SVIRA D”**, reģ.Nr. 41503025736, juridiskā adrese: Nometņu iela 33, Daugavpils, tās valdes locekļa **Aleksandra Kaufmana** personā, kurš rīkojas saskaņā ar Statūtiem, no otras puses (turpmāk – Piegādātājs), abi kopā saukti „Puses”,

 pamatojoties uz Daugavpils pilsētas domes iepirkumu komisijas 2015.gada 30.septembra lēmumu (prot. Nr.4) iepirkuma „Kurināmā piegāde Daugavpils pilsētas 6. un 8. pirmsskolas izglītības iestādēm”, iepirkuma identifikācijas Nr. DPD 2015/113, 3.DAĻĀ: “Ogļu piegāde Daugavpils pilsētas 6.pirmsskolas izglītības iestādei Ņekrasova ielā 7, Daugavpilī” (turpmāk – iepirkums), noslēdz šādu līgumu (turpmāk – Līgums):

**I.** **Līguma priekšmets**

1. PIEGĀDĀTĀJS ar šo līgumu apņemas pārdot un piegādāt **kurināmo –** **akmeņogles,** atbilstoši iepirkumā iesniegtajam tehniskajam un finanšu piedāvājumam (turpmāk – PRECE), bet PASŪTĪTĀJS apņemas iegādāties un apmaksāt PRECI saskaņā ar šī Līguma noteikumiem.
2. PRECE tiek pārdota PASŪTĪTĀJAM atsevišķās partijās saskaņā ar PASŪTĪTĀJA pasūtījumiem, atbilstoši preču pavadzīmē-rēķinā noteiktajam daudzumam, cenai, piegādes un apmaksas noteikumiem.
3. PASŪTĪTĀJS pilnvaro pasūtīt un saņemt PRECI sekojošām pilnvarotām personām: J.Raiņa Daugavpils 6.vidusskolas direktorei Larisai Koževņikovai, tālr.65425312, e-pasts: daug6vsk@inbox.lv, kā arī vadītājas vietniekiem un pienākumu izpildītajiem.

**II. Pasūtījuma noformēšana un piegādes noteikumi**

1. PASŪTĪTĀJS pasūta PRECI rakstiskā veidā vai mutiski ne vairāk kā trīs reizes mēnesī.
2. Pārdodamās PRECES daudzumu, vietu un laiku PUSES saskaņo pirms konkrētas PREČU partijas pārdošanas.
3. PRECES nodošana PASŪTĪTĀJAM notiek saskaņā ar PREČU pavadzīmi-rēķinu, kuru paraksta līgumslēdzēju PUŠU pilnvarotie pārstāvji un, kas ir neatņemama darījuma sastāvdaļa.

**III. Cena un norēķinu kārtība**

1. Kopējā līguma summa ir **EUR 1504,13** **(viens tūkstotis pieci simti četri *euro* un 13 centi)** bez PVN, PVN sastāda EUR 315,87 (trīs simti piecpadsmit *euro* un 87 centi), kopā ar PVN 1820,00 (viens tūkstotis astoņi simti divdesmit *euro* un 00 centi). Vienību izcenojumi noteikti pretendenta konkursam iesniegtajā Finanšu piedāvājumā (pielikums).
2. PASŪTĪTĀJS veic apmaksu par saņemto PRECI **20 (divdesmit) darba dienu** laikā no PRECES saņemšanas un pavadzīmes – rēķina parakstīšanas dienas vai pavadzīmē - rēķinā norādītajā laikā.
3. PASŪTĪTĀJAM nodotā PRECE līdz pilnīgai tās apmaksai ir PIEGĀDĀTĀJA īpašums.
4. PRECE ir PASŪTĪTĀJA īpašums no brīža, kad PASŪTĪTĀJS ir veicis par to apmaksu pilnā apmērā.
5. Ja PASŪTĪTĀJS nav šī līguma vai tā pielikumos noteiktajos termiņos veicis maksājumus par PRECI, PIEGĀDĀTĀJS ir tiesīgs noteikt citu apmaksas kārtību, vai vienpusējā kārtā lauzt šo līgumu un uz tā pamata noslēgtos līguma pielikumus.

**IV. Līgumslēdzēju PUŠU atbildība**

1. PUSES ir materiāli atbildīgas gadījumā, ja netiek pildīti vai tiek nepienācīgi pildīti šī līguma nosacījumi, kā rezultātā vienai no PUSĒM otras PUSES vainas dēļ ir radušies zaudējumi.
2. Par Līguma saistību nepildīšanu vai nepienācīgu pildīšanu PUSES ir atbildīgas saskaņā ar Līgumu, Civillikumu un citiem Latvijas Republikas spēkā esošajiem normatīvajiem aktiem.
3. Ja PRECES piegāde PIEGĀDĀTĀJA vainas dēļ aizkavējas, PASŪTĪTĀJS ir tiesīgs pieprasīt līgumsodu 0,1 (nulle komats viens procents bez PVN) apmērā no PIEGĀDĀTĀJA atlīdzības par nepiegādāto PRECES daudzumu par katru nokavēto dienu, bet ne vairāk par 10 procentiem no līguma summas.
4. Par termiņā neveiktajiem maksājumiem PASŪTĪTĀJS maksā PIEGĀDĀTĀJAM līgumsodu 0,1 (nulle komats viens procents bez PVN) apmērā no laikā neveikto maksājumu summas par katru nokavēto dienu, bet ne vairāk par 10 procentiem no līguma summas.

**V. Nepārvarama vara**

1. Ja kādai no līgumslēdzējām PUSĒM nav iespējas izpildīt savas saistības saskaņā ar šī līguma noteikumiem pilnībā vai daļēji nepārvaramas varas dēļ (plūdi, zemestrīce, citas dabas stihijas radītas ārkārtas situācijas, karš u. c.), tai 3 (trīs) dienu laikā no šo apstākļu iestāšanās rakstiski jāinformē otra PUSE.

**VI. PRECES pieņemšana – nodošana**

1. PRECE uzskatāma par saņemtu, kad PASŪTĪTĀJA rakstiski pilnvarotā persona parakstījusi PREČU pavadzīmi-rēķinu un saņēmusi PRECI.
2. PRECES atbilstību PREČU pavadzīmes-rēķinā norādītajam, PASŪTĪTĀJA pārstāvis apstiprina ar savu parakstu un paraksta atšifrējumu salasāmā (drukātā) rokrakstā. Parakstot PREČU pavadzīmi-rēķinu, PASŪTĪTĀJA pārstāvis apliecina, ka viņam nav pretenziju par PRECES daudzumu.
3. Gadījumā, ja PRECES piegādi veic PIEGĀDĀTĀJS un, ja PRECES nodošanas-pieņemšanas brīdī tiek konstatēta PRECES neatbilstība kvalitātei, vai ir saņemts pavadzīmei neatbilstošs PRECES daudzums, PASŪTĪTĀJAM nekavējoties jāsastāda PRECES saņemšanas akts, kuru paraksta PASŪTĪTĀJA pārstāvis un PIEGĀDĀTĀJA pārstāvis. PASŪTĪTĀJAM 3 (trīs) dienu laikā jāinformē PIEGĀDĀTĀJS par PASŪTĪTĀJA pretenzijām, iesniedzot vienu akta kopiju PIEGĀDĀTĀJAM. Pēc akta saņemšanas, PUSES vienojas par abām PUSĒM pieņemamu risinājumu t.i., apmaina PRECI pret tādu pašu vai līdzvērtīgu PRECI bez defektiem, PRECES pirkuma maksas atmaksu, ja nav iespējama PRECES apmaiņa.
4. Gadījumā, ja tiek atklāti PRECES defekti vai neatbilstība līguma nosacījumiem, PASŪTĪTĀJAM nekavējoties ir jāinformē PIEGĀDĀTĀJS par konstatētajiem defektiem un jāpieaicina PIEGĀDĀTĀJA pārstāvis akta sastādīšanai. Pēc akta sastādīšanas PUSES vienojas par abām PUSĒM pieņemamu risinājumu (PRECES apmaiņu, PRECES vērtības atmaksu, ja nav iespējama PRECES apmaiņa, termiņiem).
5. PIEGĀDĀTĀJS neatbild par tādiem PRECES trūkumiem, par kuriem PIEGĀDĀTĀJS pasūtījuma izdarīšanas brīdī informēja PASŪTĪTĀJU.

**VII. Papildus noteikumi**

1. PRECES kvalitātei jāatbilst prasībām un nosacījumiem saskaņā ar normatīvajiem aktiem.
2. Gadījumā, ja tiek mainīts PUŠU juridiskais statuss (reorganizējoties, apvienojoties vai jebkādā citā veidā), adrese, bankas rekvizīti, šīs izmaiņas ir jāpaziņo otrai līgumslēdzējai PUSEI 5 (piecu) darba dienu laikā.
3. PASŪTĪTĀJS rakstiski brīdina PIEGĀDĀTĀJU par izmaiņām PRECES saņemšanai pilnvaroto personu sarakstā. Gadījumā, kad PASŪTĪTĀJS nav brīdinājis PIEGĀDĀTĀJU par izmaiņām PRECES saņemšanai pilnvaroto personu sarakstā, PASŪTĪTĀJS uzņemas materiālu atbildību par visu pilnvarotajai personai izsniegto PRECI līdz PRECES saņemšanas pilnvarojuma atsaukšanai.
4. Šī līguma papildinājumi un izmaiņas saskaņojami ar abpusēju rakstisku vienošanos un pievienojami līgumam, un ir tā neatņemama sastāvdaļa.
5. PIEGĀDĀTĀJS neatbild par PASŪTĪTĀJA jebkāda veida saistībām pret trešo personu.

**VIII. Līguma spēkā stāšanās, tā grozīšana un strīdu izskatīšanas kārtība**

1. Šis līgums stājas spēka ar dienu, kad to parakstījušas abas līgumslēdzējas PUSES un tas ir spēkā 12 kalendāra mēnešus, vai līdz tiek iztērēta līguma summa.
2. Visi grozījumi un papildinājumi šajā līgumā ir spēkā tikai tad, ja tie noformēti rakstiski un tos ir parakstījuši līgumslēdzēju PUŠU pārstāvji.
3. PUSES var lauzt šo līgumu brīdinot otru PUSI par to septiņas dienas iepriekš.
4. Līgumattiecības par pabeigtām atzīstamas pēc tam, kad līgumslēdzējas PUSES izpildījušas savas saistības un starp tām pilnībā nokārtoti rēķini.
5. Jebkurš strīds, nesaskaņas vai prasība, kas izriet no šī līguma vai, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas tiesā.
6. Šis līgums sastādīts divos autentiskos eksemplāros uz 4 (lapām) lapām ar pielikumiem, no kuriem viens glabājas pie PIEGĀDĀTĀJA un viens pie PASŪTĪTĀJA.

**PIELIKUMI:** Piegādātāja tehniskā un finanšu piedāvājumu kopijas.

**IX. Pušu rekvizīti un paraksti**

|  |  |
| --- | --- |
| **Pasūtītājs:****Daugavpils pilsētas Izglītības pārvalde**reģ.Nr. 90009737220Saules iela 7, Daugavpils, LV – 5401Vadītāja M.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Piegādātājs:****SIA „SVIRA D”**reģ.Nr. 41503025736Nometņu iela 33, Daugavpils, LV-5401A/S NDB banka, kods:RIKOLV2X Nor.konts: LV78RIKO 0002013271434**Mob.tālr. 29579341.**Valdes loceklis A.Kaufmans\_\_\_\_\_\_\_\_\_\_\_\_\_\_\_\_\_\_\_\_\_\_ |